stanford-oval/wikipedia huggingface dataset:
ลูแปง ยอดโจรกรรมอัจฉริยะ
ตัวละคร > ตัวละครรอง

Narón รับบทโดย วิทยา ปานศรีงาม
มิสวี รับบทโดย รฐา โพธิ์งาม
Royal รับบทโดย ธนายง ว่องตระกูล
ปิแอร์ รับบทโดย คิมจุน
ไมเคิล ลี รับบทโดย เจอร์รี่ หยวน
ประมุข รับบทโดย นิรุตติ์ ศิริจรรยา
โทมัส ดอว์สัน รับบทโดย นิค เทต
จิโร รับบทโดย โยชิยูกิ ยามากูชิ
มาเรีย รับบทโดย ยูกะ นากายามะ
นักดาบ รับบทโดย คาซูตากะ โยชิโนะ
โปรแกรมเมอร์ รับบทโดย โก๊ะตี๋ อารามบอย
การตอบรับ

ลูแปงที่สาม เข้าฉายเป็นสัปดาห์ที่ 2 รั้งอันดับ 2 บนตารางเจแปน บ็อกซ์ออฟฟิศ เก็บเงินรวมได้ราว 10.4 ล้านดอลลาร์สหรัฐ
แหล่งข้อมูลอื่น

Lupin The Third 2014 Official Website เก็บถาวร 2013-12-07 ที่ เวย์แบ็กแมชชีน (ญี่ปุ่น)
| ด ค กลูแปงที่ 3 โดย มังกีพันช์ |
| --- | --- |
สื่อ:  มังงะ  อนิเมะ 
ภาพยนตร์:  Pilot Film (1969)  ลูแปง vs. มนุษย์สำเนา (โคลน) (1978)  ปราสาทสมบัติกัลยอสโตร (1979)  ตำนานทองบาบิโลน (1985)  ไปตายซะ! นอสตราดามุส (1995)  Dead or Alive (1996)  ลูแปงที่ 3 ปะทะ ยอดนักสืบจิ๋วโคนัน (2013)  หลุมศพของจิเก็น ไดซุเกะ (2014)  ละอองเลือดของอิชิกะวะ โกเอมอน (2017)  คำโกหกของมิเนะ ฟูจิโกะ (2019)  ฉกมหาสมบัติไดอารี่ (2019) 
ภาพยนตร์คนแสดง:  Strange Psychokinetic Strategy (1974)  ลูแปง ยอดโจรกรรมอัจฉริยะ (2014) 
วิดีโอเกม:  Cliff Hanger (1983)  Treasure of the Sorcerer King (2002) 
ตัวละคร:  อาร์แซน ลูแปงที่ 3 
เกี่ยวข้อง:  อาร์แซน ลูแปง 
  หมวดหมู่
− (อัลบั้ม)

− (อ่านว่า ซับแทร็กต์ อังกฤษ: Subtract) เป็นสตูดิโออัลบั้มลำดับที่ 6 ของนักร้องนักแต่งเพลงชาวอังกฤษ เอ็ด ชีแรน วางจำหน่ายเมื่อวันที่ 5 พฤษภาคม ค.ศ. 2023 ผ่านทางอะไซลัมและแอตแลนติกเรเคิดส์ โดยเป็นอัลบั้มอะคูสติกส่วนใหญ่ ผลิตโดยแอรอน เดสเนอร์ ในทุกเพลง และร่วมกับเฟร็ด อะเกน, แมกซ์ มาร์ติน และเชลล์แบ็ก ซึ่งทุกคนมาร่วมงานกับเขาเพื่อช่วยผลิตซิงเกิลนำ "Eyes Closed"; ในขณะที่เพลง "Boat" และ "Life Goes On" เป็นซิงเกิลที่สองและสามของอัลบั้มตามลำดับ นอกจากนี้ยังได้รับการเผยแพร่ในรูปแบบวิชวลอัลบั้ม โดยมีวิดีโอ 12 เพลงจากทั้งหมด 14 เพลงของอัลบั้ม (แต่วิดีโอของเพลง "Eyes Closed" และ "Boat" ได้รับการเผยแพร่ก่อนอัลบั้มจะวางจำหน่าย) โดยจะฉายครั้งแรกในวันที่วางจำหน่ายอัลบั้ม อัลบั้มนี้เป็นภาคต่อจากอัลบั้มก่อนหน้าของ = (2021) และเป็นอัลบั้มรูปแบบคณิตศาสตร์สุดท้ายของเขา
โดยทั่วไปอัลบั้มนี้ได้รับการวิจารณ์เชิงบวกจากนักวิจารณ์เพลง เปิดตัวที่อันดับหนึ่งในออสเตรเลีย ออสเตรีย เบลเยียม เนเธอร์แลนด์ ฝรั่งเศส เยอรมนี ไอร์แลนด์ นิวซีแลนด์ โปแลนด์ สวีเดน สวิตเซอร์แลนด์ และสหราชอาณาจักร นอกจากนี้ยังติด 10 อันดับสูงสุดใน 11 ประเทศอื่น ๆ รวมถึงสหรัฐ แคนาดา อิตาลี และสเปน
รายชื่อเพลง

เพลงทั้งหมดประพันธ์โดยเอ็ด ชีแรน และแอรอน เดสเนอร์, เว้นแต่จะระบุไว้ เพลงทั้งหมดผลิตโดยเดสเนอร์พร้อมด้วยเพลง "Eyes Closed" ผลิตโดยเฟร็ด อะเกน, แมกซ์ มาร์ติน และเชลล์แบ็ก และเพลง "F64" ผลิตโดยเฟร็ด อะเกน เท่านั้น
| ลำดับ | ชื่อเพลง | ยาว |
| --- | --- | --- |
| 1. | "Boat" | 3:05 |
| 2. | "Salt Water" | 3:59 |
| 3. | "Eyes Closed" (writers: Sheeran, Max Martin, Johan Schuster, Fred Gibson) | 3:14 |
| 4. | "Life Goes On" (writer: Sheeran) | 3:30 |
| 5. | "Dusty" | 3:42 |
| 6. | "End of Youth" (writer: Sheeran) | 3:51 |
| 7. | "Colourblind" (writer: Sheeran) | 3:29 |
| 8. | "Curtains" | 3:44 |
| 9. | "Borderline" | 3:57 |
| 10. | "Spark" | 3:34 |
| 11. | "Vega" | 2:58 |
| 12. | "Sycamore" | 2:50 |
| 13. | "No Strings" | 2:54 |
| 14. | "The Hills of Aberfeldy" (writers: Sheeran, Foy Vance) | 3:15 |
| ความยาวทั้งหมด: | ความยาวทั้งหมด: | 48:02 |
| ลำดับ | ชื่อเพลง | ยาว |
| --- | --- | --- |
| 15. | "Wildflowers" (writer: Sheeran) | 2:58 |
| 16. | "Stoned" | 3:17 |
| 17. | "Toughest" (writer: Sheeran) | 3:33 |
| 18. | "Moving" | 3:35 |
| ความยาวทั้งหมด: | ความยาวทั้งหมด: | 61:25 |
| ลำดับ | ชื่อเพลง | ยาว |
| --- | --- | --- |
| 19. | "F64" (writers: Sheeran, Gibson, David Omoregie, Jonathan Awote-Mensah, Daniel Benson, Vata Sonzi) | 3:25 |
| ความยาวทั้งหมด: | ความยาวทั้งหมด: | 64:49 |
| ลำดับ | ชื่อเพลง | ยาว |
| --- | --- | --- |
| 16. | "Balance" | 3:00 |
| 18. | "Fear" | 3:21 |
| 19. | "Get Over It" | 3:12 |
| 21. | "Ours" | 3:49 |
| 23. | "Boat (Reprise)" |   |
| ความยาวทั้งหมด: | ความยาวทั้งหมด: | 71:02 |
หมายเลขแทร็กอิงตามรุ่นดีลักซ์ของซีดี
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | Gold | 40,000‡ |
| Denmark (IFPI Danmark) | Gold | 10,000‡ |
| France (SNEP) | Gold | 50,000‡ |
| New Zealand (RMNZ) | Gold | 7,500‡ |
| United Kingdom (BPI) | Gold | 205,756 |
 ‡ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | รุ่น | ค่าย | อ้างอิง |
| --- | --- | --- | --- | --- | --- |
| ทั่วโลก | 5 พฤษภาคม 2023 | เทป ซีดี ดิจิทัลดาวน์โหลด สตรีมมิง ไวนิล | มาตรฐาน | อะไซลัม แอตแลนติก |  |
| ทั่วโลก | 5 พฤษภาคม 2023 | ซีดี ดิจิทัลดาวน์โหลด สตรีมมิง ไวนิล | ดีลักซ์ | อะไซลัม แอตแลนติก |  |
จงหนานไห่

| จงหนานไห่ 中南海 |
| --- | --- |
ซินหัวเหมิน หรือ "ประตูแห่งจีนใหม่" สร้างโดย หยวน ซื่อไข่ ปัจจุบันเป็นทางเข้าหลักของเขตจงหนานไห่
th
ข้อมูลทั่วไป
สถาปัตยกรรม: สถาปัตยกรรมจีนดั้งเดิม
ที่อยู่: 174 ถนนฉางอาน, เขตซีเฉิง, ปักกิ่ง
พิกัด: 39°54′41″N 116°22′50″E﻿ / ﻿39.9113°N 116.3805°E﻿ / 39.9113; 116.3805
ผู้เช่าในปัจจุบัน:  เลขาธิการพรรคคอมมิวนิสต์จีน สำนักงานเลขาธิการพรรคคอมมิวนิสต์จีน  ประธานาธิบดีจีน รองประธานาธิบดีจีน  นายกรัฐมนตรีจีน รองนายกรัฐมนตรีจีน  คณะรัฐมนตรีแห่งสาธารณรัฐประชาชนจีน สำนักงานทั่วไปของคณะรัฐมนตรี  สำนักงานวิจัยคณะรัฐมนตรี  กรมการเมืองแห่งพรรคคอมมิวนิสต์จีน คณะกรรมการประจำกรมการเมืองพรรคคอมมิวนิสต์จีน  สำนักเลขาธิการพรรคคอมมิวนิสต์จีน สำนักงานทั่วไปของพรรคคอมมิวนิสต์จีน 
ผังของจงหนานไห่ ด้านล่าง (ใต้) ของภาพคือ ประตูซินหัว (ค.ศ. 1758) เกาะที่อยู่ในทะเลสาบด้านหน้า คือ เกาะอิ่งไถ (ค.ศ. 1421) ทางตะวันออกเฉียงเหนือของอิ่งไถ คือ หอฉินเจิ้ง (ค.ศ. 1980) ขณะที่ทางตะวันตกเฉียงเหนือคือ สวนแห่งความอุดมสมบูรณ์ (ค.ศ. 1722) หอหวยเหริน (ค.ศ. 1888) อยู่ทางตะวันตกตอนกลาง และ หอจื่อกวง (ค.ศ. 1567) อยู่ทางเหนือ
แผนผังปัจจุบันของจงหนานไห่ โปรดทราบว่า จูเหรินถัง และ ว่านจื๋อล่าง ปัจจุบันไม่ได้ใช้งานแล้ว และ ฉินเจิ้งเตี้ยน และ หยานชิงโหลว ได้รับการสร้างใหม่
จงหนานไห่ (จีน: 中南海) เป็นเขตที่ทำการของพรรคคอมมิวนิสต์จีนและคณะรัฐมนตรีแห่งสาธารณรัฐประชาชนจีน รวมถึงใช้เป็นที่พำนักของผู้นำระดับสูงของจีน เดิมที่นี่เป็นอุทยานของจักรพรรดิ และตั้งอยู่ติดกับพระราชวังต้องห้ามในปักกิ่ง คำว่า จงหนานไห่ มักใช้เป็นนามนัยเพื่อกล่าวถึงรัฐบาลกลางของจีนและผู้นำระดับสูงโดยรวม
ความเป็นมา

จงหนานไห่ตั้งอยู่ทางตะวันตกของวังต้องห้าม (紫禁城; "นครสีม่วงต้องห้าม") ชื่อ "จงหนานไห่" อันแปลว่า "ทะเลใต้(และทะเล)กลาง" นั้นหมายถึง ทะเลสองแห่งซึ่งอยู่ในบริเวณนั้น คือ ทะเลใต้ (南海) กับทะเลกลาง (中海) อันเป็นส่วนหนึ่งของโครงการก่อสร้างในวังต้องห้าม ทะเลอีกแห่งในโครงการเดียวกัน คือ ทะเลเหนือ (北海) ซึ่งปัจจุบัน คือ สวนสาธารณะเป่ย์ไห่ (北海公园; "สวนสาธารณะทะเลเหนือ") ทะเลทั้งสามแห่งนี้รวมกันเรียกว่า "ไท่เย่ฉือ" (太液池; "สระมหานที")
ทะเลเหนือนั้นสร้างขึ้นก่อนเพื่อน ผู้สร้าง คือ จินจางจง (金章宗; ค.ศ. 1168–1208) จักรพรรดิแห่งราชวงศ์จิน (金朝; ค.ศ. 1115–1234) ทะเลอีกสองแห่งจึงสร้างตามมา ต่อมาราชวงศ์ยฺเหวียน (元朝; ค.ศ. 1271–1368) ผนวกทะเลทั้งสามแห่งเข้ากับเขตพระนคร (皇城) ซึ่งเป็นศูนย์กลางการปกครอง และขยายพื้นที่ออกไปอีกมาก
ครั้นราชวงศ์หมิง (明朝; ค.ศ. 1368–1644) ย้ายเมืองหลวงมายังเขตพระนครนี้ (ปัจจุบัน คือ เป่ย์จิง) และทำการก่อสร้างในเขตราชวังเดิม โดยเริ่มจากส่วนใต้ใน ค.ศ. 1406 จึงมีการขุดทะเลใต้ขึ้นใหม่ในพื้นที่ทางใต้ของทะเลเดิม และขุดเชื่อมทะเลทั้งสามแห่งด้วยกัน เพื่อสร้างราชอุทยานชื่อ "ซีเยฺวี่ยน" (西苑; "สวนตะวันตก")
เมื่อราชวงศ์ชิง (清朝; ค.ศ. 1636–1912) ยึดเป่ย์จิงและสถาปนาการปกครองสำเร็จ ก็ลดขนาดซีเยฺวี่ยนลงเป็นสวนมีกำแพงล้อมภายในพื้นที่ทะเลทั้งสามนั้น พื้นที่ทะเลใต้กับทะเลกลางรวมกันเป็นจงหนานไห่ จักรพรรดิหลายพระองค์สร้างศาลาและตำหนักริมฝั่งเพื่อเป็นที่ว่าราชกิจในฤดูร้อน ในสมัยที่ฉือสี่ไท่โฮ่ว (慈禧太后; ค.ศ. 1861–1908) สำเร็จราชการแทนจักรพรรดิ พระนางและจักรพรรดิยังมักประทับที่จงหนานไห่ และจะเข้าพื้นที่วังต้องห้ามเฉพาะเมื่อมีราชพิธี
ช่วงกบฏนักมวย (拳亂) เมื่อ ค.ศ. 1900 กองทัพรัสเซียยึดจงหนานไห่ได้ และปล้นของมีค่ากลับไปมาก ทั้งแม่ทัพนายกองของพันธมิตรแปดชาติ (八國聯軍) ยังใช้จงหนานไห่เป็นที่พำนักส่วนตัว ครั้นผู่อี๋ (溥儀; ค.ศ. 1906–1967) ขึ้นครองราชย์เมื่อ ค.ศ. 1908 พระบิดา คือ องค์ชายไจ้เฟิง (載灃; ค.ศ. 1883–1951) สำเร็จราชการแทน และประทับ ณ จงหนานไห่ในช่วงสั้น ๆ
เมื่อระบอบกษัตริย์ล่มสลาย และจัดตั้งสาธารณรัฐจีน (中華民國; ค.ศ. 1912–1949) ขึ้นแทน รัฐบาลเป่ย์หยาง (北洋政府; ค.ศ. 1912–1928) ที่มียฺเหวียน ชื่อไข่ (袁世凱; ค.ศ. 1859–1916) เป็นประธานาธิบดี ใช้จงหนานไห่เป็นทำเนียบรัฐบาล เพราะใกล้กับวังต้องห้ามอันเป็นศูนย์อำนาจเดิมของประเทศ แต่ไม่สามารถใช้วังต้องห้ามได้โดยตรง เพราะจักรพรรดิผู่อี๋ยังประทับอยู่ รัฐบาลเป่ย์หยางสร้างประตูแห่งหนึ่งขึ้นในจงหนานไห่ เรียก "ซินหฺวาเหมิน" (新华门; "ประตูจีนใหม่") แล้วเอาศาลาหลวงหลังหนึ่งทางฝั่งใต้ของทะเลใต้มาทำเป็นเรือนเฝ้าประตู เพื่อเป็นทางเข้าสู่จงหนานไห่โดยตรงแทนทางเดิมที่ต้องเข้าจากวังต้องห้าม
ต่อมา รัฐบาลสาธารณรัฐจีนย้ายเมืองหลวงไปหนานจิง (南京) จึงเปิดจงหนานไห่เป็นสวนสาธารณะ
ครั้นพรรคสังคมนิยมจีน (中国共产党) สถาปนาสาธารณรัฐประชาชนจีน (中华人民共和国) เมื่อ ค.ศ. 1949 แล้ว ใช้จงหนานไห่เป็นทำเนียบรัฐบาลอีกครั้ง ทั้งยังก่อสร้างโรงเรือนขึ้นหลายแห่งในบริเวณนั้นดังที่เห็นในปัจจุบัน ผู้นำหลายคนของพรรคก็เคยอาศัยอยู่ ณ ที่นี้ เช่น เหมา เจ๋อตง (毛泽东; ค.ศ. 1893–1976), โจว เอินไหล (周恩来; ค.ศ. 1898–1976), และเติ้ง เสี่ยวผิง (邓小平; ค.ศ. 1904–1997)
เมื่อจงหนานไห่กลายเป็นที่ทำการรัฐบาลแล้ว พื้นที่ส่วนใหญ่จึงห้ามสาธารณชนเข้า เคยเปิดให้เข้าครั้งเดียว คือ ช่วงปลายการปฏิวัติวัฒนธรรม แต่ต้องมีตั๋วเข้า ปัจจุบัน จงหนานไห่ห้ามบุคคลทั่วไปเข้าโดยสิ้นเชิง และมีทหารเดินยามทั่วบริเวณ ไม่ห้ามจอดรถชมดูจากบริเวณใกล้เคียงอย่างเข้มงวดนัก เว้นแต่มีการประชุมหรืองานต่าง ๆ ของรัฐบาล
พื้นที่ > ส่วนเหนือ

พื้นที่ส่วนเหนือเป็นที่ทำการของสภารัฐกิจและหน่วยงานอื่น ๆ ในสังกัด เช่น สำนักนายกรัฐมนตรีและรองนายกรัฐมนตรี ทั้งมักเป็นที่รับรองแขกบ้านแขกเมือง ประกอบด้วยส่วนต่าง ๆ ดังนี้
พื้นที่ > ส่วนเหนือ > เช่อเจิ้งหวังฝู่

เช่อเจิ้งหวังฝู่ (摄政王府; "คุ้มผู้สำเร็จราชการ") ได้ชื่อนี้มาเพราะใน ค.ศ. 1911 เป็นที่ประทับขององค์ชายไจ้เฟิง ผู้สำเร็จราชการแทนจักรพรรดิผู่อี๋ แต่ในช่วงนั้น อาคารยังสร้างไม่ลุล่วง ครั้นก่อตั้งสาธารณรัฐจีนแล้ว ใช้เป็นสำนักนายกรัฐมนตรีและที่ประชุมคณะรัฐมนตรีอยู่พักหนึ่ง ครั้น ค.ศ. 1918 สฺวี ชื่อชาง (徐世昌) ประธานาธิบดี เปลี่ยนมาใช้อาคารนี้เป็นทำเนียบ ต่อมาใน ค.ศ. 1923 ย้ายทำเนียบประธานาธิบดีไปหฺวาเหรินถัง อาคารนี้จึงกลายเป็นที่ทำการกองทัพแทน
พื้นที่ > ส่วนเหนือ > ซีฮฺวาทิง

ซีฮฺวาทิง (西花厅; "โถงบุปผาตะวันตก") เดิมเป็นส่วนหนึ่งของเช่อเจิ้งหวังฝู่ เป็นที่พำนักขององค์ชายไจ้เฟิง ผู้สำเร็จราชการ ต่อมา เป็นที่อาศัยส่วนตัว ที่ทำงานส่วนตัว และที่ประชุม ของโจว เอินไหล นายกรัฐมนตรี เมื่อโจว เอินไหล ตายใน ค.ศ. 1974 แล้ว เติ้ง หยิ่งเชา (鄧穎超) ผู้เป็นภริยา ยังอาศัยต่อจนถึง ค.ศ. 1990 ปัจจุบัน ใช้เป็นพิพิธภัณฑ์จัดแสดงเกี่ยวกับโจว เอินไหล
พื้นที่ > ส่วนเหนือ > กั๋วอู้เยฺวี่ยนเสียวหลี่ถัง

กั๋วอู้เยฺวี่ยนเสียวหลี่ถัง (国务院小礼堂; "หอประชุมเล็กของสภารัฐกิจ") เดิมเป็นส่วนหนึ่งของเช่อเจิ้งหวังฝู่ ครั้น ค.ศ. 1949 ใช้เป็นที่ฉายภาพยนตร์รายสัปดาห์ และมีการสร้างร้านกาแฟให้สมาชิกสภารัฐกิจ ครั้น ค.ศ. 1979 ปรับปรุงหอภาพยนตร์เป็นหอประชุมแทน มีความพยายามจะบูรณะอาคารนี้หลายครั้ง แต่โจว เอินไหล นายกรัฐมนตรี ไม่อนุมัติเพราะเห็นว่า สิ้นเปลือง ปัจจุบัน เป็นที่ประชุมหลักของสภารัฐกิจ
สภารัฐกิจมีห้องประชุมหกห้องอยู่ที่นี่ สภารัฐกิจประชุมใหญ่และกรรมาธิการของสภาประชุมรายสัปดาห์กัน ณ ห้องหมายเลข 1 อาคารส่วนเหนือยังเป็นที่ตั้งสำนักงานใหญ่ (辦公廳) ของสภา
พื้นที่ > ส่วนเหนือ > จื่อกวางเก๋อ

จื่อกวางเก๋อ (紫光阁; "พลับพลาแสงม่วง") เป็นอาคารสองชั้น จักรพรรดิเจียจิ้ง (嘉靖帝) แห่งราชวงศ์หมิงสร้างขึ้นไว้ใช้สับเปลี่ยนกับอิ๋งไถ แล้วจักรพรรดิคังซี (康熙帝) แห่งราชวงศ์ชิง ปรับปรุงเป็นที่ตรวจพลราชองครักษ์ ต่อมาในรัชสมัยจักรพรรดิเฉียนหลง (乾隆帝) แห่งราชวงศ์ชิง ใช้เป็นที่จัดแสดงแผนผังการศึกและอาวุธที่ยึดมาได้ ครั้น ค.ศ. 1949 ปรับปรุงเป็นที่เต้นรำ ภายหลัง มีการสร้างห้องประชุมสมัยใหม่ขึ้นในส่วนตะวันตกของอาคาร ปัจจุบัน เป็นที่รับรองแขกต่างบ้านต่างเมือง
พื้นที่ > ส่วนเหนือ > เรือนริมสระ

เรือนริมสระ (Poolside House) สร้างขึ้นใกล้กับสระคอนกรีตที่มีมาตั้งแต่สมัยสาธารณรัฐจีน สร้างไว้ให้เหมา เจ๋อตง หัวหน้าพรรคสังคมนิยมจีนและผู้นำประเทศ พักอาศัย เพราะเขาชอบทำงานริมสระในร่มมากกว่าที่บ้าน เหมา เจ๋อตง ย้ายเข้าอยู่ในเรือนนี้เมื่อ ค.ศ. 1966 ซึ่งเป็นช่วงเริ่มปฏิวัติวัฒนธรรม เรือนนี้เดิมมีเครื่องเรือนไม่กี่ชิ้นและไม่มีครัว เจ้าหน้าที่พรรคต้องคอยนำข้าวปลาอาหารมาส่ง ครั้นเหมา เจ๋อตง ตายแล้ว เติ้ง หยิ่งเชา ภริยาของโจว เอินไหล นายกรัฐมนตรี ก็เข้าอาศัยอยู่ช่วงหนึ่ง ก่อนจะย้ายไปอยู่ซีฮฺวาทิง
พื้นที่ > ส่วนเหนือ > สระในร่ม

สระในร่ม (Indoor Pool) เป็นสระว่ายน้ำส่วนตัวของผู้บริหารพรรคสังคมนิยมจีน สถาบันก่อสร้างและออกแบบชุมชนเมือง (Urban Construction and Design Institute) สร้างขึ้นใน ค.ศ. 1955 ว่ากันว่า คราวที่เหมา เจ๋อตง ผู้นำสูงสุดของประเทศ ไม่อยู่ในที่ประชุมพรรค เจียง ชิง (江青) ภริยาคนที่สามของเขา เสนอให้ที่ประชุมอนุมัติการสร้างสระนี้ เพราะถ้าเขาอยู่ในประชุม เขาจะไม่อนุมัติเป็นแน่ แต่ไม่ว่าคำร่ำลือจะเป็นอย่างไรก็ตาม เหมา เจ๋อตง เองก็ใช้สระนี้อยู่เสมอ เพราะสะดวกกว่าเดินทางไปใช้สระที่มหาวิทยาลัยชิงหฺวา (清華大學) นอกจากนี้ ใน ค.ศ. 1958 เหมา เจ๋อตง ยังนัดพบนีกีตา ครุชชอฟ (Nikita Khrushchev) ผู้นำโซเวียต ที่ริมสระนี้ ปัจจุบัน มีการสร้างพื้นที่ออกกำลังกายเพิ่มเข้าไปด้วย
พื้นที่ > ส่วนเหนือ > หยานชิ่งหลัว

หยานชิ่งหลัว (延庆楼; "โรงสำราญเนิ่นนาน") รัฐบาลเป่ย์หยางสร้างขึ้นราว ค.ศ. 1922 และนายพลเฉา คุน (曹錕) ใช้เป็นที่ทำงาน พร้อมพาภริยาน้อยใหญ่เข้ามาอาศัย เมื่อเฉา คุน ถูกโค่นล้มใน ค.ศ. 1924 แล้ว เขาถูกจองจำไว้ในตึกนี้สองปี
พื้นที่ > ส่วนเหนือ > ว่านช่านเตี้ยน

ว่านช่านเตี้ยน (万善殿; "ตำหนักหมื่นธรรม") เป็นวัดพุทธศาสนา ตั้งอยู่บริเวณชายฝั่งตะวันออกของทะเลกลาง จักรพรรดิชุ่นจื้อ (順治帝) แห่งราชวงศ์ชิง สร้างให้แก่ภิกษุรูปหนึ่งที่ทรงเลื่อมใส
พื้นที่ > ส่วนเหนือ > ฉุ่ย-ยฺหวินเซี่ย

ฉุ่ย-ยฺหวินเซี่ย (水云榭; "ศาลาเมฆน้ำ") ตั้งอยู่บนเกาะแห่งหนึ่งในทะเลกลาง เป็นที่ไว้ศิลาจารึกของจักรพรรดิเฉียนหลง
พื้นที่ > ส่วนใต้

ส่วนใต้ของจงหนานไห่เป็นกองบัญชาการพรรคสังคมนิยมจีน รวมถึงสำนักงานและที่ประชุมของเลขาธิการ (General Secretary), คณะกรรมการบริหารสูงสุด (Politburo), และคณะกรรมาธิการสามัญ (Standing Committee) ของพรรค ประกอบด้วยส่วนต่าง ๆ ดังนี้
พื้นที่ > ส่วนใต้ > หฺวาเหรินถัง

หฺวาเหรินถัง (怀仁堂; "หอเชิดชูกุศล") เป็นอาคารสองชั้น ฉือสี่ไท่โฮ่วใช้ทรงงานแทนอาคารหย่างซินเตี้ยน (养心殿) ในวังต้องห้าม ต่อมาเมื่อเกิดกบฏนักมวย อัลเฟรด วอน วัลเดอร์ซี (Alfred von Waldersee) นายพลเยอรมันผู้นำพันธมิตรแปดชาติ ใช้เป็นที่บัญชาการ จนเพลิงไหม้เสียหาย ฉือสี่ไท่โฮ่วจึงสั่งให้สร้างใหม่ใน ค.ศ. 1902 ใช้งบประมาณห้าล้านตำลึง แล้วเสด็จมาประทับที่นี่จนสิ้นพระชนม์ใน ค.ศ. 1908
เมื่อตั้งสาธารณรัฐจีนขึ้นแล้ว ยฺเหวียน ชื่อไข่ ประธานาธิบดี ใช้อาคารนี้เป็นที่รับแขกต่างชาติ และรับการเยี่ยมคารวะเนื่องในโอกาสขึ้นปีใหม่ ต่อมาเมื่อยฺเหวียน ชื่อไข่ ตายแล้ว เฉา คุน ขึ้นเป็นประธานาธิบดี ใช้อาคารนี้เป็นที่พักส่วนตัว ครั้นรัฐบาลเป่ย์หยางหมดอำนาจลงแล้ว อาคารนี้ก็ไม่ได้ใช้อีก
เมื่อตั้งสาธารณรัฐประชาชนจีนแล้ว อาคารนี้เป็นที่ประชุมปรึกษาทางการเมืองของปวงชนชาวจีน (中国人民政治协商会议) ครั้งแรกเมื่อ ค.ศ. 1949 และที่ประชุมใหญ่ผู้แทนราษฎรของประชาชาติ (全国人民代表大会) ครั้งแรกเมื่อ ค.ศ. 1954 ปัจจุบัน พรรคสังคมนิยมจีนใช้เป็นที่ประชุมหลักของคณะกรรมการบริหารสูงสุด และเป็นที่ประชุมในบางโอกาสของคณะกรรมาธิการสามัญ ทั้งยังใช้ประชุมกลุ่มผู้นำย่อย (领导小组) เช่น กลุ่มผู้นำย่อยส่วนกลางด้านการเงินและเศรษฐกิจ (中央财经领导小组) และกลุ่มผู้นำย่อยส่วนกลางเพื่อการปฏิรูปอย่างเข้มข้นและรอบด้าน (Central Comprehensively Deepening Reforms Commission) (中央全面深化改革领导小组)
จื่อกวางเก๋อ
ฉุ่ย-ยฺหวินเซี่ย
ธารา ทิพา

| ธารา ทิพา |
| --- | --- |
เกิด: 9 มกราคม พ.ศ. 2539 (29 ปี) อำเภออรัญประเทศ จังหวัดสระแก้ว ประเทศไทย
อาชีพ:  นักแสดง  นายแบบ 
ปีที่แสดง: พ.ศ. 2556–ปัจจุบัน
ผลงานเด่น: ธัญกร – ไฟรักเพลิงแค้น (2557)  ทะเล – Mister Merman แฟนฉันเป็นเงือก (2561)  ริว / ทัตตะนาคา – เพลิงนาคา (2562)  เพทาย – วาสนารัก (2563)  พรต – ปีศาจแสนกล (2564)
สังกัด: สถานีวิทยุโทรทัศน์ไทยทีวีสีช่อง 3 (2556–ปัจจุบัน)
ธารา ทิพา (เกิด 9 มกราคม พ.ศ. 2539) ชื่อเล่น โบ๊ท เป็นนักแสดงและนายแบบชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ

ธารา ทิพา เกิดเมื่อวันที่ 9 มกราคม พ.ศ. 2539  ใน อำเภออรัญประเทศ จังหวัดสระแก้ว ประเทศไทย จบการศึกษาจาก โรงเรียนสำเร็จวิทยา (ถึงมัธยมศึกษาปีที่ 3) และจบการศึกษาระดับชั้นมัธยมศึกษาตอนปลายจาก แผนการเรียนวิทย์-คณิตจากโรงเรียน โรงเรียนจันทร์หุ่นบำเพ็ญ 
ปัจจุบันกำลังศึกษาที่ คณะดิจิทัลมีเดียและศิลปะภาพยนตร์  มหาวิทยาลัยกรุงเทพ
โดยโบ๊ทเข้าสู่วงการโดยการเดินแบบให้กับห้องเสื้อ นางาร่า และยังเคยเดินแบบในงาน Bangkok International  ด้วยความหน้าตาดีบวกกับการมีทักษะทางการแสดงทำให้โบ๊ทได้เล่นมิวสิกวิดีโอเพลง ร (W8) ของศิลปิน  จีน กษิดิศ และโบ๊ทเคยได้เล่นซิทคอมกึ่งละครเวที คือเรื่อง My melody 360 รับบทเป็น ซัน  และละครที่สร้างชื่อเสียงให้กับโบ๊ทคือเรื่อง ไฟรักเพลิงแค้น โดยรับบทเป็นธัญกร
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2556 | My Melody 360 องศารัก | ซัน | ช่อง 9 |
| 2556 | My Melody 360 องศารัก ซีซั่น 2 | ซัน | ช่อง 9 |
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2557 | ไฟรักเพลิงแค้น | ธัญกร โชตินุพงษ์ (เล็ก) |
| 2558 | ใต้เงาจันทร์ | ศตายุ (วัยรุ่น) |
| 2558 | บุรำปรัมปรา | ตรีลังกา มังคลาวงศ์ |
| 2559 | แสงเทียน | สิบทิศ (ยักษ์) (พระเอก) |
| 2559 | ดวงใจพิสุทธิ์ | ลูกหมี (ตอนโต) (รับเชิญตอนจบ) |
| 2561 | Mister Merman แฟนฉันเป็นเงือก | มหาสมุทร พิทักษ์ชล (ทะเล) |
| 2561 | The Mirror กระจกสะท้อนกรรม ตอน พนันพัง | เดี่ยว (ซีรีส์เรื่องสั้นจบในตอน) |
| 2562 | เพลิงนาคา | ราเมศว์ (ริว) / ทัตตะนาคา |
| 2563 | วาสนารัก | เพทาย สมัครเขตกรณ์ (ทาย) |
| 2564 | Golden Blood รักมันมหาศาล | ซัน |
| 2564 | ปีศาจแสนกล | พรต |
| 2565 | สาปซ่อนรัก | เทียน |
| 2568 | แม่เลี้ยง | ภูวินทร์ |
| 2568 | คุณพี่เจ้าขาดิฉันเป็นห่านมิใช่หงส์ | พระช้าง / คุณช้าง |
| 2568 | ปิ่นอนงค์ | ทรรศนะ |
| 2568 | ใจขังเจ้า | อ้น |
ผลงาน > มิวสิกวิดีโอ

| ปี |  | นักร้อง |
| --- | --- | --- |
| 2556 | ร (W8) | จีน กษิดิศ |
ผลงาน > เพลงประกอบละคร

| ปี | เพลง | ละครเรื่อง | นักร้อง |
| --- | --- | --- | --- |
| 2556 | ให้ความรักโอบกอด | My Melody 360 องศารัก | อัปสรสิริ อินทรคูสิน ชนม์ทิดา อัศวเหม  มงคล กิจแสวง   เดวิด บุญรินทร์   ธารา ทิพา |
| 2559 | รักดี | แสงเทียน | ธารา ทิพา |
| 2564 | ได้ยินฉันหรือเปล่า | Golden Blood รักมันมหาศาล | ธารา ทิพา |
แหล่งข้อมูลอื่น

ธารา ทิพา ที่อินสตาแกรม
ธารา ทิพา ที่อินสตาแกรม (อินสตราแกรมแฟนคลับ)
การขายหุ้นกลุ่มบริษัทชินคอร์ป

| --- | --- |
วันที่: 23 มกราคม 2549
ผู้เข้าร่วม:  ชินคอร์ปอเรชั่น  เทมาเส็ก โฮลดิ้งส์ 
ผล:  การขายหุ้นเป็นเงิน 73,271 ล้านบาท  การขยายตัวของการประท้วงของกลุ่มพันธมิตรประชาชนเพื่อประชาธิปไตยในปี 2549 
ต้องหา: ทักษิณ ชินวัตร
ข้อหา: ร่ำรวยผิดปกติและได้มาเนื่องจากการกระทำที่เป็นการขัดกันระหว่างประโยชน์ส่วนบุคคลและประโยชน์ส่วนรวม
จำนวนถูกพิพากษาลงโทษ: ยึดทรัพย์ 46,373 ล้านบาทให้ตกเป็นของแผ่นดินในปี 2553 และจำคุก 5 ปีในปี 2563
กรณีตระกูลชินวัตรและดามาพงศ์ขายหุ้นกลุ่มบริษัทชินคอร์ป ในวันที่ 23 มกราคม 2549 ระหว่างการดำรงตำแหน่งนายกรัฐมนตรีสมัยที่สองของ พ.ต.ท. ทักษิณ ชินวัตร ตระกูลชินวัตรและดามาพงศ์ ได้ขายหุ้นที่ครอบครองอยู่ทั้งหมดในกลุ่มบริษัท ชินคอร์ปอเรชั่น จำกัด (มหาชน) (ชินคอร์ป) ให้แก่บริษัทเทมาเส็ก โฮลดิ้งส์ (พีทีอี) จำกัด (เทมาเส็ก) หรือ กองทุนเพื่อการลงทุนของรัฐบาลสิงคโปร์ ผ่านบริษัท ซีดาร์ โฮลดิ้งส์ จำนวน 1,487,740,000 หุ้น (49.595% ของจำนวนหุ้นทั้งหมด) มูลค่าหุ้นละ 49.25 บาท รวมเป็นเงินทั้งสิ้น 73,271,200,910 บาท ซึ่งเป็นการขายหุ้นที่มีมูลค่าสูงที่สุดในประเทศไทย ผ่านตลาดหลักทรัพย์แห่งประเทศไทย ทำให้เกิดเสียงวิพากษ์วิจารณ์อย่างมากในสังคมไทย โดย พ.ต.ท. ทักษิณ ชี้แจงว่า เพื่อไม่ให้เกิดปัญหาเรื่องผลประโยชน์ทับซ้อน เหตุการณ์ครั้งนี้เป็นจุดที่ทำให้ การขับไล่ ทักษิณ ชินวัตร ให้ลาออกจากตำแหน่งนายกรัฐมนตรีในปีนั้นขยายตัวออกไปในวงกว้าง
ในปี 2553 ศาลฎีกาแผนกคดีอาญาของผู้ดำรงตำแหน่งทางการเมืองพิพากษายึดทรัพย์ 46,373 ล้านบาทให้ตกเป็นของแผ่นดินตามข้อกล่าวหาร่ำรวยผิดปกติและผลประโยชน์ทับซ้อน และในคดีที่เพิ่งสิ้นสุดในปี 2563 ศาลพิพากษาจำคุกเพิ่มอีก 5 ปี
ลำดับเหตุการณ์

12 ธันวาคม 2548 - ข่าวปรากฏในหนังสือพิมพ์ประชาชาติธุรกิจว่า มีการเจรจาขายหุ้นชินคอร์ปกับกลุ่มสิงเทลและไชน่าเทเลคอม โดยทางผู้บริหารชินคอร์ปได้ปฏิเสธข่าวว่าไม่เป็นความจริง
วันศุกร์ที่ 6 มกราคม 2549 - ข้อความว่า "ไม่ทราบ ต้องไปถามลูกผม ไม่ใช่มาถามผม" จากการสอบถามของนักข่าวต่อ พ.ต.ท. ทักษิณเกี่ยวกับเรื่องการขายหุ้นกลุ่มบริษัทชินคอร์ป
วันพฤหัสที่ 12 มกราคม 2549 - บริษัท กุหลาบแก้ว จัดตั้งขึ้น
วันศุกร์ที่ 20 มกราคม 2549 - รัฐบาลประกาศใช้ พระราชบัญญัติประกอบกิจการโทรคมนาคม (ฉบับที่ 2) เปลี่ยนจากฉบับที่ 1 ที่ออกเมื่อ พ.ศ. 2544
วันจันทร์ที่ 23 มกราคม 2549 - ตระกูลชินวัตรและดามาพงศ์ขายหุ้นกลุ่มบริษัทชินคอร์ป
การวิพากษ์วิจารณ์

การซื้อขายหุ้นครั้งนี้ ได้รับการวิพากษ์วิจารณ์จากพรรคการเมืองฝ่ายค้าน องค์กรเอกชน นักวิชาการบางส่วน รวมทั้งสาธารณชน เป็นอย่างมาก ทั้งในประเด็นการได้รับยกเว้นภาษี ประเด็นเรื่องจังหวะเวลาที่ขายหุ้นซึ่งเกิดหลังการประกาศใช้ พ.ร.บ. การประกอบกิจการโทรคมนาคม ฉบับใหม่เพียงสองวัน และประเด็นเรื่องการที่กิจการสื่อสารมวลชน ซึ่งเป็นกิจการที่สำคัญต่อความมั่นคงของชาติ ต้องตกไปอยู่ในการบริหารของต่างชาติ เช่น โฆษกพรรคประชาธิปัตย์ที่เปรียบว่าทักษิณเลวกว่าซัดดัม ฮุสเซน ผู้เผด็จการชาวอิรัก ที่อย่างน้อยก็ต่อสู้เพื่อมาตุภูมิ
นอกจากนี้ผู้วิจารณ์ได้แสดงความสงสัยต่อความตั้งใจของ พ.ต.ท. ทักษิณ ที่ให้เหตุผลว่าตระกูลชินวัตรตัดสินใจขายหุ้นทั้งหมดออกไป เนื่องจากต้องการลบเสียงวิพากษ์วิจารณ์ ที่มีมาตลอดตั้งแต่เข้ารับตำแหน่งนายกรัฐมนตรีสมัยแรกว่า การดำรงตำแหน่งที่มีผลต่อการกำหนดนโยบายรัฐ และการถือหุ้นหรือมีบุคคลใกล้ชิดถือหุ้นในกิจการที่จะได้รับผลได้เสียจากนโยบายรัฐ ในเวลาเดียวกันนั้น เป็นการขัดแย้งกันเองทางผลประโยชน์ โดยผู้วิจารณ์ได้ตั้งคำถามว่าถ้าหากมีความตั้งใจเช่นนั้นจริง ทำไมจึงไม่ขายหุ้นทั้งหมดเสียตั้งแต่เข้ารับตำแหน่งนายกฯ เมื่อ ปี พ.ศ. 2544 (5 ปีก่อนหน้า) สำหรับคำถามนี้ พ.ต.ท. ทักษิณตอบว่า เนื่องจากหุ้นเป็นจำนวนเงินสูงมาก การจะหาผู้ซื้อจึงไม่ใช่เรื่องง่าย
อีกประเด็นที่ยังไม่ชัดเจนและอยู่ในระหว่างการตรวจสอบ คือเรื่องเกี่ยวกับที่มาของหุ้นจำนวนเพิ่มเติมของนายพานทองแท้ ชินวัตร และน.ส. พิณทองทา ชินวัตร ซึ่งในขั้นต้นระบุว่าซื้อมาจาก แอมเพิลริช (Ample Rich Investment, ARI) จำนวนเท่ากันคนละ 164,600,000 หุ้น สำหรับประเด็นนี้ ในวันที่ 30 มกราคม พ.ศ. 2548 สำนักงานคณะกรรมการกำกับหลักทรัพย์และตลาดหลักทรัพย์ได้มีหนังสือสั่งให้บุคคลทั้งสองชี้แจง เพื่อตรวจสอบการปฏิบัติตามพระราชบัญญัติหลักทรัพย์และตลาดหลักทรัพย์ พ.ศ. 2535 ต่อมา ศาลฎีกาแผนกคดีอาญาผู้ดำรงตำแหน่งทางการเมือง กรมสรรพากรตามไปอายัดทรัพย์สินของนาย พานทองแท้ ชินวัตร และ น.ส.พินทองทา ชินวัตร อีก 12,000 ล้านบาท ซึ่งทั้งคู่ได้นำคำพิพากษาของศาลฎีกาฯ ไปต่อสู่ในศาลภาษีอากรกลางจนชนะคดี เพราะบุคคลทั้งสองไม่ใช่เจ้าของหุ้นชินคอร์ปฯ ตัวจริง ทำให้กรมสรรพากรต้องถอนอายัดทรัพย์สินคืนให้กับนาย พานทองแท้ ชินวัตร และ น.ส.พินทองทา ชินวัตรในปี พ.ศ. 2555